ΓΡΑΠΤΗ ΕΡΩΤΗΣΗ E-2603/01

υποβολή: Paul Rbig (PPE-DE) προς την Επιτροπή

(26 Σεπτεμβρίου 2001)

Θέμα: Γερμανικός κανονισμός περί συσκευασίας — εμπόδιο στις συναλλαγές για τους εισαγωγείς ποτών

Ο ισχύων γερμανικός κανονισμός περί συσκευασίας προβλέπειποχρεωτική εγγύηση επιστροφής για συσκευασίες συγκεκριμένων ποτών. Το παρόν τίθεται σε ισχύ σε περίπτωση που δεν επιτυγχάνεται το ποσοστό επαναχρησιμοποίησης της τάξεως του 72 % που θεσπίστηκε το 1991.

Μόλις τον Ιανουάριο 2001 αποφάσισε η Επιτροπή, λόγω του ποσοστού επαναχρησιμοποίησης και τηςποχρεωτικής εγγύησης επιστροφής και κατόπιν πολυετών ελέγχων και προκαταρκτικών διαδικασιών, να κινήσει τις διαδικασίες προσφυγής στο Δικαστήριο των Ευρωπαϊκών Κοινοτήτων. Ο εν λόγω κανονισμός αποτελεί εμπόδιο για τις συναλλαγές των σχετικών ποτών. Ηποχρεωτική εγγύηση επιστροφής δεν είναι εναρμονισμένη με τον κατεξοχήν σκοπό της, δηλαδή την προστασία του περιβάλλοντος. Στόχος τηςποτίθεται ότι είναι η προώθηση της επαναχρησιμοποίησης, η οποία πραγματοποιείται εν τέλει με τεράστιο και δυσανάλογο κόστος που επιβαρύνει τον καταναλωτή. Ο εν λόγω στόχος, όπως επιβεβαιώνεται και από τις πολυάριθμες μελέτες, μάλλον θέτει σε κίνδυνο παρά προωθεί τον στόχο. Παρά τις αμφιβολίες πουφίστανται από το 1991 όσον αφορά τον γερμανικό κανονισμό, η γερμανίδαπουργός για την προστασία του περιβάλλοντος σκοπεύει να θέσει σε ισχύ τηνποχρεωτική εγγύηση επιστροφής με την κοινοποίηση των κατώτερων ορίων για τα ποσοστά επαναχρησιμοποίησης εκείνων των συσκευασιών ποτών που θεσπίστηκαν το 1991 και δεν επιτεύχθηκαν (γάλα 20 %, μεταλλικό νερό 91 %, μπύρα 82 %, κρασί 28 %).

1. Ποια μέτρα σκοπεύει να λάβει η Επιτροπή σε περίπτωση που εισαχθεί ρύθμιση για τηνποχρεωτική εγγύηση επιστροφής με κοινοποίηση των ποσοστών που δεν επιτεύχθηκαν·

2. Τι σκοπεύει να πράξει η Επιτροπή ώστε να διασφαλίσει άμεσα, αποτελεσματικά και ουσιαστικά την ελεύθερη διακίνηση προϊόντωνπό την απειλή κοινοποίησης των ποσοστών που δεν έχουν επιτευχθεί·

3. Ποιες δυνατότητες έχει η Επιτροπή στη διάθεσή της για την επίτευξη του στόχου·

Απάντηση της κας Wallstrm εξ ονόματος της Επιτροπής

(21 Δεκεμβρίου 2001)

Τα ποσοστά επαναχρησιμοποίησης που αποτελούν το κριτήριο για την εφαρμογή των διατάξεων του ισχύοντος γερμανικού κανονισμού για τις συσκευασίες, δεν έχουν ακόμη δημοσιευθεί. Ως εκ τούτου, είναι δύσκολο να καθοριστεί κατά πόσο θα εφαρμοστεί ηποχρεωτική εγγύηση επιστροφής και για ποιες κατηγορίες ποτών. Η Επιτροπή δεν μπορεί επομένως να λάβει θέση επί του θέματος.

Η Επιτροπή εξέτασε διεξοδικά τον ισχύοντα γερμανικό κανονισμό για τις συσκευασίες προκειμένου να εξακριβώσει κατά πόσο συμβιβάζεται με την οδηγία 94/62/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 1994 για τις συσκευασίες και τα απορρίμματα συσκευασίας(1) καθώς και με τους κανόνες της εσωτερικής αγοράς. Τον Μάρτιο του 2001, αποφάσισε να κινήσει διαδικασία κατά της Γερμανίας στο Δικαστήριο διότι πιστεύει ότι το σύστημα του ποσοστού επαναχρησιμοποίησης που θεσπίστηκε δυνάμει του ισχύοντος γερμανικού κανονισμού για τις συσκευασίες παραβιάζει την κοινοτική νομοθεσία όσον αφορά τα μεταλλικά νερά που πρέπει να εμφιαλώνονται στην πηγή(2).

Ως θεματοφύλακας των Συνθηκών (άρθρο 211 (πρώην άρθρο 155) της Συνθήκης ΕΚ), η Επιτροπή οφείλει να εξασφαλίζει την εφαρμογή της κοινοτικής νομοθεσίας από τα κράτη μέλη. Σύμφωνα με το άρθρο 226 (πρώην άρθρο 169) της Συνθήκης ΕΚ, η Επιτροπή κινεί διαδικασία παράβασης όταν ένα κράτος μέλος έχει παραβείποχρεώσεις του εκ της Συνθήκης.

(1) ΕΕ L 365 της 31.12.1994.

(2) Η Επιτροπή επιφυλάσσεται του δικαιώματος να εξετάσει, σε επόμενο στάδιο, το ζήτημα της συμβατότητας του γερμανικού κανονισμού του 1998 για τις συσκευασίες με βάση την περιβαλλοντική του αιτιολόγηση και άλλες κοινοτικές απαιτήσεις για ποτά εκτός του φυσικού μεταλλικού νερού (π.χ. το κρασί).